വലിയ വിജയം തന്നെ, മാഞ്ചസ്റ്റര് യുണൈറ്റഡിനോട് ബഹുമാനം ഉള്ളത് കൊണ്ട് ആഘോഷങ്ങള് കുറച്ചു ക്ലോപ്പ് ഇന്നലെ ഓള്ഡ്ട്രാഫോര്ഡില് വെച്ച് മാഞ്ചസ്റ്റര് യുണൈറ്റഡിനെ എതിരില്ലാത്ത അഞ്ചു ഗോളുകള്ക്ക് പരാജയപ്പെടുത്താന് ലിവര്പൂളിനായിരുന്നു. വലിയ വൈരികള് ആണെങ്കില് മാഞ്ചസ്റ്റര് യുണൈറ്റഡിനെ ഇങ്ങനെ തോല്പ്പിച്ചതില് വലിയ ആഘോഷങ്ങള് ഒന്നും ക്ലോപ്പും ലിവര്പൂളും നടത്തിയിരുന്നില്ല. ഈ മത്സരം അത്ഭുതകരമായിരുന്നു എന്ന് ലിവര്പൂള് പരിശീലകന് മത്സര ശേഷം പറഞ്ഞു. വലിയ വിജയം തന്നെ ആയിരുന്നു എന്നാല് എതിരാളികളോട് ബഹുമാനം ഉണ്ട്. അതുകൊണ്ട് ആണ് വലിയ ആഘോഷങ്ങള് നടത്താതിരുന്നത്. ക്ലോപ്പ് പറഞ്ഞു. രണ്ടാം പകുതിയില് നന്നായി കളിക്കണം എന്ന് മാത്രമായിരുന്നു തന്റെ സന്ദേശം. അഞ്ചാം ഗോളിന് ശേഷം പരിക്കേല്ക്കാതെ കളി തീര്ക്കാന് ആണ് തന്റെ ടീം ശ്രമിച്ചത് എന്നും ക്ലോപ്പ് പറഞ്ഞു.